Xavi: Mourinyo Kasilyasga nisbatan adolatsizlik qilmoqda, ammo uning “Barselona”ga o‘tishiga ishonmayman

“Barselona” klubi yarim himoyachisi Xavi “Real” darvozaboni Iker Kasilyasning kataloniyaliklar safiga o‘tishiga shubha qilishini aytib o‘tdi. Bu haqda championat.com’ga tayanib uff.uz sayti xabar bermoqda.

 foto: goal.com
“Ikerni zaxira o‘rindig‘ida o‘tirganini ko‘rish men uchun juda og‘ir. Bu holatni unga nisbatan adolatsizlik deb bilaman. Iker bunga munosib emas. Agarda u “Barselona”ga o'tishga rozi bo‘lganda, men faqat xursand bo‘lardim. Ammo bu transferning amalga oshishi mumkinligiga mutlaqo ishonmayman. U “Real”ga juda ham sodiq”, dedi Xavi.
Eslatib o‘tamiz, Iker Kasilyas bosh murabbiy Joze Mourinyo bilan kelisholmay qolgani bois zaxirada qolib ketayotgan edi. Qishda u jarohat olgani sababli madridliklar Diyego Lopesni sotib olishdi. Ayni paytda Lopes juda ham yaxshi o‘yin ko‘rsatmoqda va jamoa sardori Kasilyasning asosiy tarkibga qaytishi so‘roq ostida turibdi.